
in Wikipedia, die vrye ensiklopedie 


Skots ( Scots, soms ook Inglis, Lallans, Doric of braid 
Scots genoem) is die algemene naam wat na die 
Germaanse taal van Skotland verwys wat tradisioneel 
hoofsaaklik in dié land se laerliggende dele gebesig word. 
Dit word soms ook beskou as 'n Engelse dialek. Skots 
moet nie verwar word met Skotse Gaelies nie, 'n 
selfstandige Keltiese taal wat vroeër veral in die Skotse 
Hoogland gepraat is en nou verwant is aan Iers. 

Met die sogenaamde Plantations, die grootskaalse 
vestiging van Skotse gesinne in Ulster vanaf die 17de eeu, 
is Skots ook na die noorde van Ierland oorgeplant. Dié 
streeksvariant staan bekend as Ulster-Skots ( Ulster Scots 
of Ullans ). Noord-Ierse sprekers verwys daarna ook as the 
Hamely Tongue. 



Standbeeld van Robert Burns in 
die Australiese hoofstad 
Canberra 

Gekiedenis 


Skots het sy oorsprong in die vroeg-Middeleeuse 
Germaanse immigrasiegolwe. Sedert die vyfde eeu n.C. 
het baie Angele hulle in die suide van Skotland gevestig. 
Hulle het 'n Germaanse taal gepraat wat nou verwant was 
aan die dialekte van die Sakse en Jute, twee ander 
Germaanse volksgroepe wat hulle terselfdertyd in 
Engeland gevestig het. Noordelike Angel-Saksiese 
dialekte is vanaf die 7de eeu ook in Lothian gebesig; hier 
is ook die meeste plekname van Germaanse herkoms. 


Skots 

Scots 


Gepraat in: 

■ Republiek lerland 
Verenigde Koninkryk 

Gebied: 

-i- Noord-lerland 

Skotland 

Totale sprekers: 

íoo oooIM 

Taalfamilie: 

Indo-Europees 

Germaans 

Wes-Germaanse 

Anglies 

Skots 

Skrifstelsel: 

Latynse alfabet 

Amptelike status 

Amptelike taal 

in: 

Geen ampstaalstatus nie, 
maar erkenning as 

tradisionele of 

minderheidstaal in Skotland 

en Noord-lerland 

Gereguleer 

deur: 

- 


Taalkodes 

ISO 639-1: 

geen 

ISO 639-2: 

SCO 

ISO 639-3: 

sco (http://www.sil.Org/i 


so639-3/documentation.as 


p?id=sco) 



































Geskatte verspreiding van Skots, 
Skots-Gaelies en Norn ('n 
Skandinawiese dialek op die 
Orkney-, Shetland- en Hebride- 
eilande) omstreeks 1400: 
Skots-Gaelies 
Skots 
Norn 




SCOTS 

DIALECTS 

rI+-I+>I+ï^>T+>I+I+In 


Adam Loutful het in 
1494 na die Skotse 
taal sowel as Inglis 
asook as Scottis 
verwys. Skots het sy 
eie spelling en 
vertaling van die 
Bybel , en dit was die 
taal van die Skotse 
koningshof wat as die 
voorbeeld vir die 
standaardisering van 
Skots gedien het - 
eerder as dié van sy 
Engelse eweknie. 


Die taal het sy bloeitydperk in die 16de eeu beleef. Met die vereniging 
van die twee koninkryke Skotland en Engeland in 1603 en die 
samesmelting van die twee parlemente in 1707 is die taal se status 
afgeskaal. Dit het egter die omgangstaal van die Germaanssprekende 
Skotte gebly en is deur Skotse digters en skrywers soos Robert Burns en 
Walter Scott ook ná die vereniging van Skotland en Engeland steeds as 
literêre taal gebruik. 

Twee groot woordeboeke word sedert 1931 saamgestel: A Dictionary of 
the Older Scottish Tongue, wat die taalgebruik voor 1700 vermeld, en 
The Scottish National Dictionary, 'n woordeboek met sowat 50 000 
inskrywings wat op die moderne Skotse taal fokus, en in 1927 begin is. 
David Murison, dosent in Skots aan die Universiteite van St. Andrews en 
Aberdeen, was vanaf 1946 die uitgewer van die woordeboek. Die tiende 
en laaste boekdeel het in 1976 verskyn. Die Linguistic Survey of 
Scotland versamel inligting oor die Skotse en Gaeliese taal en het in 
1975 die eerste boekdeel van die Linguistic Atlas of Scotland 
gepubliseer. 



Die hoofdialekte van Skots 

In Noord-Ierland is die gebruik van Ulster-Skots dekades lank as "slegte 
Engels" afgemoedig. Intussen is liggame soos die Ulster-Scots Agency, 
die Ulster-Scots Academy en sy susterorganisasie, die Ulster-Scots Language Society, besig om aktiewe 
taalgebruik en akademiese navorsing te bevorder. Belangrike projekte sluit die Ulster-Skotse vertaling van die 
vier Evangelies en die publikasie van 'n grammatika en historiese Engels-Ulster-Skotse woordeboek inJ 2 ^ 


Hoofdialekte 


Die Skotse taalgebied word in vier dialekstreke verdeel wat verder onderverdeel kan word in tien kleiner 
dialekgebiede^ 

■ Eiland-Skots of Insular Scots (Orkney en Shetland), 

■ Noord-Skots of Northern Scots (Caithness, North East, East Angus en Kincardine), 



















■ Sentraal-Skots of Central Scots (East Central North, East Central South, West Central en South 
Central), en 

■ Suid-Skots of Southern Scots (ook bekend as Border Scots, in die Borders- of Grensstreek). 

Noord-Skots toon invloede van Noorse dialekte van Skandinawiese setlaars wat hulle in Skotland gevestig 
het, terwyl Suid-Skots nou verwant is aan die dialekte van Noord-Engeland. Ulster-Skots - die Noord-Ierse 
variant van Skots - word as 'n uitbreiding van Sentraal-Skots geklassifiseer. 

Woordeskat 


Skots is deurspek met enkele Keltiese leenwoorde, soos galore (baie) 
wat sy oorsprong in Gaelies gu leor het. Met die stigting van 
Skandinawiese nedersettings en as gevolg van die nou bande wat 
tydens die 15de en 16de eeu met Frankryk gehandhaaf is, is 'n aantal 
Noorse, Nederlandse, Nedersaksiese en Franse woorde in Skots 
ingeburger. Nedersaksies kirk, kark (kerk) het kirk in Skots geword, 
terwyl Engels church gebruik. 

'n Klompie Skotse woorde staan dwarsdeur die Engelstalige wêreld 
bekend: Lass en lassie (meisie), auld (Engels: old, ou(d)), burn (van 
Oud-Engels burna, klein rivier), muckle (Engels: mickle; baie, groot), 
syne (Engels: since, sedert, nadat) en wee (van Middel-Engels wei, 
klein) is net enkele voorbeelde. 



Ulster-Skotse digkuns deur Robert 
Huddlestone (1814-1887) op 
Writers' Square in Belfast, Noord- 
lerland 


Grammatika 


Die grammatika toon nie baie afwykings van die Engelse 
standaardtaal nie, alhoewel daar enkele spesifieke Skotse sinspatrone 
is, wat byvoorbeeld die gebruik van partikels betref: 

■ Skots gebruik die intensiteitspartikel aye: She is aye busy. 
(Sy is baie besig). 

■ Skots gebruik 'n ontkenningspartikel, na: He canna sing. 

(Hy kan nie sing nie.) 


Uitspraak 


■ Skots het soms /e/ in plaas van die Engelse loul: stane 
(steen, Engels stone), hame (tuiste, huis, heim, Engels 
home). 

■ Skots gebruik soms /u/, waar Engels 'n /au/-klank het: doun 
(af/neer/onder, Engels down). 

■ Skots het 'n /x/-klank, net soos in Afrikaans lig, in loch ; licht 
en nicht word soms /liegt/ en /niegt/ uitgespreek. 


Verwysings 



Ulster-Skots as medium in die 
politieke diskoers in Noord-lerland 
Troubled Images Exhibition, Linen Hall 


Library, Belfast 


1. (en) ethnologue.com: Scots (http://www.ethnologue.com/show_language. asp?code=sco). 

2. ulsterscotsacademy.com: The Ulster-Scots Academy. Besoekop 11 Desember 2016 (http://ww 

w.ulsterscotsacademy.com/) 
























3. Scots Language Centre: The Main Dialects ofScots. Besoek op 23 November 2017 (https://ww 

w.scotslanguage.com/pages/view/id/10) 


Eksterne skakels 


Inleiding tot die Skotse taal, sy grammatika en woordeskat 


■ Scots Online (http://www.scots-online.org/) 

Dictionar o the Scots Leid | Dictionary of the Scots 
Language (DSL) 



Wikimedia Commons 
bevat media in verband 
met Skots. 


v t Sien Skots in 
A tf' ví wiktionary, die vrye 
^ ® woordeboek. 


■ DSL (https://dsl.ac.uk/) 

Scots Leid Associe | Scots Language Society in Dundee 


■ The Scots Language Society (http://www.lallans.co.uk/) 

Scots Language Centre in Perth, Skotland 


■ Scots Language Centre (http://www.scotslanguage.com/) 

Words Without Borders - The Online Magazine for International Literature 


■ Peter Constantine: Scots: The Auld an Nobill Tung, June 2004 issue (http://www.wordswithoutb 

orders.org/?lab=ScotsEssay) 

Indo-Europese tale: Kentum-tale: Germaanse tale 
Noord-Germaanse tale : 

Deens | Faroëes | Noors (Bokmái, Nynorsk) | Sweeds | Yslands 

Wes-Germaanse tale : 

Afrikaans | Duits | Engels | Fries (Noord-Fries, Oos-Fries/Saterfries, wes-Fries) | Jiddisj | Limburgs | Luxemburgs | 
Nederduits | Nederlands (Oos-viaams , wes-viaams) | Nedersaksies (Wes-veiuws) | Skots 

Oos-Germaanse tale : 

Boergondies (t) | Goties (t) | \Mndaals (t) 


BNF: cbl2099323z (https://catalogue.bnf.fr/ark:/12148/cbl2099323z) (data) (https://data.bnft 
Normdata / r/ark:/12148/cbl2099323z ) 1 GNP : 7684708-1 (https://d-nb.info/gnd/7684708-l) ■ LCCN : 

sh85118883 (https://id.loc .gov/aut horities/subjects/sh85118883) ■ NDL : 00571671 (https://id.n 
dl.go.jp/auth/ndlna/00571671) 


Ontsluit van "https://af.wikipedia.Org/w/index. php?title=Skots&oldid=2197924" 


Die bladsy is laas op 31 Mei 2020 om 21:33 bygewerk. 

Die teks is beskikbaar onder die lisensie Creative Commons Erkenning-lnsgelyks Deel. Aanvullende voorwaardes kan 
moontlik ook van toepassing wees. Sien die Algemene Voorwaardes vir meer inligting. 






















































